CELEX: C2007/155/11
Language: bg
Date: 2007-07-07 00:00:00
Title: Дело C-492/04: Определение на Съда (четвърти състав) от 10 май 2007 г. (преюдициално запитване от Finanzgericht Baden-Württemberg — Германия) — Lasertec Gesellschaft für Stanzformen mbH/Finanzamt Emmendingen (Член 104, параграф 3, алинея първа от Процедурния правилник — Свободно движение на капитали — Свобода на установяване — Данъчни въпроси — Корпоративен данък — Договор за заем между дружества — Местно дружество-заемател — Дружество-заемодател и акционер, установено в трета държава — Понятие за значително дялово участие — Изплащане на лихви по заем — Квалифициране — Скрито разпределение на печалби)

7.7.2007   
            
            
               BG
            
            
               Официален вестник на Европейския съюз
            
            
               C 155/7
            
         Определение на Съда (четвърти състав) от 10 май 2007 г. (преюдициално запитване от Finanzgericht Baden-Württemberg — Германия) — Lasertec Gesellschaft für Stanzformen mbH/Finanzamt Emmendingen
   (Дело C-492/04) (1)
   
   (Член 104, параграф 3, алинея първа от Процедурния правилник - Свободно движение на капитали - Свобода на установяване - Данъчни въпроси - Корпоративен данък - Договор за заем между дружества - Местно дружество-заемател - Дружество-заемодател и акционер, установено в трета държава - Понятие за значително дялово участие - Изплащане на лихви по заем - Квалифициране - Скрито разпределение на печалби)
   (2007/C 155/11)
   Език на производството: немски
   Препращаща юрисдикция
   Finanzgericht Baden-Württemberg
   Страни в главното производство
   
      Ищец: Lasertec Gesellschaft für Stanzformen mbH
   
      Ответник: Finanzamt Emmendingen
   Предмет
   Преюдициално запитване — Finanzgericht Baden-Württemberg — Тълкуване на член 56, параграф 1, член 57, параграф 1 и член 58 ЕО — Национално данъчно законодателство — Данък върху печалбата на дружествата — Облагане като скрито разпределени печалби на лихви, изплатени от национално дружество като възнаграждение за капитали, заети от дружество-акционер, установено в трета държава.
   Диспозитив
   Национална мярка, по силата на която лихвите по заем, изплатени от местно капиталово дружество на чуждестранен акционер, който има значително дялово участие в капитала на това дружество, при определени условия се разглеждат като скрито разпределени печалби, облагаеми на ниво дружеството-заемател, накърнява предимно упражняването на свободата на установяване по смисъл на член 43 ЕО и следващи. На тези разпоредби не може да се направи позоваване във фактическо положение, свързано с дружество от трета държава.
   
      (1)  ОВ C 31 от 5.2.2005 г.